Forslagene regjeringspartienes utgangspunkt for forhandlingene i Stortinget.

15 krav

I listen, som er sendt ut til stortingspolitikerne mandag ettermiddag, konkretiseres mange av innstramningsforslagene regjeringen kom med i tilleggsmeldingen forrige fredag.

Etter det NRK får opplyst fikk Fremskrittspartiets stortingspolitikere rundt en time til å si fra om de stiller seg bak forslagene, eller ikke.

Se hele listen over forslag her:

Her er forlagene til flyktningetiltak fra Høyre og Frp Ekspandér faktaboks Sikre retur av personer som søker asyl til Norge og som har hatt opphold i Russland, og gi dette arbeidet høyeste prioritet. Prioritere arbeidet med rask retur av personer som har fått avslag på sin asylsøknad, og i særdeleshet prioritere retur av grupper der dette vil ha effekt på tilstrømningen fremover. Som en følge av dagens pressede situasjon, er det viktig at myndighetene har tilstrekkelig med ressurser for å kunne drive et effektivt returarbeid. Post for utsendelse av kriminelle utlendinger og asylsøkere med endelig avslag bes derfor omgjort til en overslagsbevilgning i statsbudsjettet. Arbeide for opprettelse av omsorgssentre for enslige mindreårige asylsøkere i opprinnelsesland for å forebygge at enslige mindreårige sendes ut på farefulle reiser og for å legge til rette for trygg retur. En instruks om en fornyet vurdering av beskyttelsesbehovet både ved fornyelse og permanent oppholdstillatelse innføres innen 1. januar 2016. Dersom grunnlaget for opphold kan ha falt bort som følge av politiske, sosial eller humanitære forbedringer i hjemlandet, skal utlendingsmyndighetene uten ugrunnet opphold starte med tilbakekall av oppholdstillatelsen til de som fikk opphold på slikt grunnlag. Et lovforslag om nye midlertidige beskyttelsesformer, der oppholdstid ikke danner grunnlag for permanent oppholdstillatelse. Samme proposisjon skal også omhandle bruk av integreringskriterier for innvilgelse av permanent opphold, i kombinasjon med krav til oppholdstid ut over fem år for enkelte beskyttelseskategorier. Saken skal legges frem slik at tiltakene kan iverksettes i løpet av først halvår 2016. Stortinget samtykker til at departementet med en slik frist får anledning til ikke å følge normale prosedyrer for høringer. Et lovforslag om å stramme inn retten til familieinnvandring for asylsøkere og flyktninger. Proposisjonen skal inkludere, men er ikke begrenset til, innføring av underholdskrav i tilfeller hvor familielivet kan utøves i et annet land enn Norge, vilkårene for familiegjenforening i tilfeller hvor familien har opphold også i et annet trygt område, strengere regler for familieinnvandring til foreldre til enslige mindreårige som kan returnere til hjemlandet og fortsatt underholdskrav ved søknad om fornyelse i saker hvor det gjaldt et underholdskrav for førstegangstillatelse. Saken skal legges frem slik at innstrammingene kan iverksettes i løpet av første halvår 2016. Å suspendere utlendingsforskriften § 8-2 inntil videre. (15-månedersregelen). Vurdere sentrale sider ved norsk utlendingslovgivning og gjennomgå norsk praksis der Norge har en annen vurdering av beskyttelsesbehovet for ulike nasjonaliteter sammenlignet med praksis i land det er naturlig å sammenligne oss med. Regjeringen bes fortløpende foreta forslag til lovendringer, forskriftsendringer og justere aktuelle instrukser med sikte på å oppnå innstramminger. Sørge for at ordningene for ytelsene til asylsøkerne er minst like lave i Norge som i andre sammenliknbare land. Nivået på ytelsene til asylsøkere skal være av en slik art at Norge ikke fremstår som økonomisk attraktivt i forhold til andre europeiske land. Disse vurderingene må skje fortløpende. Regjeringen bes vurdere ordninger for i størst mulig grad erstatte kontantytelser med økt bruk av naturalytelser som kuponger som kan innløses i butikker for kjøp av mat og klær. Igangsette et arbeid med sikte på innføring av botidskrav for mottak av kontantstøtte i løpet av våren 2016. Botidskrav vurderes innført også for andre ordninger som skatteklasse 2. Gjennomgå alle særordninger for flyktninger og asylsøkere i folketrygden med sikte på innstramminger i løpet av våren 2016. Legge frem sak om å heve botidskravet for norsk statsborgerskap i løpet av våren 2016. Arbeide frem modeller og tiltak for å styrke det frivillige arbeidet med integrering og aktivitetstilbud i mottak, og komme tilbake til Stortinget i forbindelse med varslet integreringsmelding våren 2016. Sørge for at målet om å forhindre migrasjon og fremme returmuligheter for personer integreres i utenrikspolitikken. De land som mottar norsk bistand forventes å respektere forpliktelsen til å ta imot egne lands borgere. På noe lengre sikt, igangsette et arbeid for å vurdere om internasjonale konvensjoner og fortolkningen av slike konvensjoner er tilpasset en situasjon med store migrasjonsutfordringer. Kilde: Høyre.no

Frp får ikke med seg Høyre på alt

Hittil i år har det kommet nærmere 24 400 asylsøkere til landet. Både regjeringen, støttepartiene, og Arbeiderpartiet har tatt til orde for innstramminger.

Men ingen har snakket høyere om det enn Fremskrittspartiet. Da både opposisjonen og statsminister Erna Solberg tok til orde for et bredt forlik, svarte Frp at det viktigste for dem var innstramminger, ikke hvor mange partier som stilte seg bak.

Sist uke kunne NRK fortelle at Frp har satt ned et eget utvalg som skal se på hvordan regjeringens egne forslag til innstramminger kan gjøres tydeligere.

I utvalget satt Per Sandberg, Christian Tybring-Gjedde og Åse Michaelsen. Som NRK fortalte torsdag gikk de blant annet inn for umiddelbar stenging av grensen mot Russland.

Dette punktet er imidlertid ikke med etter at Frp har samkjørt listen med Høyre. Nå står det i stedet at «Stortinget ber regjeringen sikre retur av personer som søker asyl til Norge og som har hatt opphold i Russland, og gi dette arbeidet høyeste prioritet».

Press

Flertallet av de 15 punktene er allerede nevnt i tilleggsmeldingen, men Frp og Høyre på Stortinget legger samtidig press på egen regjering.

Asylinnstramninger regjeringen vurderer: Ekspandér faktaboks Neste år vil regjeringen foreslå en rekke nye innstramninger i på asylfeltet: Økt bruk av midlertidig opphold: Regjeringen skal vurdere nye midlertidige beskyttelsesformer, der oppholdstid ikke danner grunnlag for permanent oppholdstillatelse. De vurderer også bruk av såkalte integreringskriterier.

Regjeringen skal vurdere nye midlertidige beskyttelsesformer, der oppholdstid ikke danner grunnlag for permanent oppholdstillatelse. De vurderer også bruk av såkalte integreringskriterier. Suspenderer 15-månedersregelen: Regjeringen vil sette dagens regelverk, som åpner for at utlendinger som ikke får asylsøknaden behandlet innen 15 måneder får oppholdstillatelse, til side i en periode.

Regjeringen vil sette dagens regelverk, som åpner for at utlendinger som ikke får asylsøknaden behandlet innen 15 måneder får oppholdstillatelse, til side i en periode. Vanskeligere å få familiegjenforening: Regjeringen vurderer å stramme inn der de mener at familien kan ha et trygt liv i andre land enn Norge. De ønsker også strengere regler for familieinnvandring til foreldre til enslige mindreårige som kan returnere til hjemlandet.

Regjeringen vurderer å stramme inn der de mener at familien kan ha et trygt liv i andre land enn Norge. De ønsker også strengere regler for familieinnvandring til foreldre til enslige mindreårige som kan returnere til hjemlandet. Stramme inn trygderettigheter: Asylsøkere med flyktningstatus blir automatisk medlem av folketrygden, med alle rettigheter det medfører. Regjeringen vurderer å stramme inn retten til dagpenger, sykepenger osv.

Asylsøkere med flyktningstatus blir automatisk medlem av folketrygden, med alle rettigheter det medfører. Regjeringen vurderer å stramme inn retten til dagpenger, sykepenger osv. Kontantstøttekutt: Regjeringen vurderer å innføre krav til botid før flyktninger kan få kontantstøtte.

De krever blant annet at regjeringen skal komme med en ny instruks om fornyet vurdering av beskyttelsesbehov innen 1. januar 2016.

I løpet av første halvår neste år krever de at regjeringen legger fram en proposisjon om nye midlertidige beskyttelsesformer. Når det gjelder strengere regler for familiegjenforening ønsker Høyre og Frp at innstrammingene skal gjøres gjeldende før Stortinget tar sommerfeire neste år.

Punktlisten konkretiserer også regjeringens forslag om kutt i ytelser. Høyre og Frp ber regjeringen vurdere å bytte ut kontantytelser til asylsøkere med mat- og kleskuponger.

Omsorgssentre utenfor Norge

Høyre og Frp på Stortinget kommer også med noen nye forslag til innstramminger.

Frp har blant annet fått gjennomslag for at regjeringen på sikt skal se på om de internasjonale konvensjonene Norge har forpliktet seg til «er tilpasset en situasjon med store migrasjonsutfordringer».

De vil også at regjeringen skal arbeide for å få på plass omsorgssentre for enslige mindreårige asylsøkere i opprinnelseslandet for å hindre at tar reisen mot Europa og Norge.

De to partiene tar videre til orde for at returpolitikken knyttes sterkere sammen med bistandspolitikken: «De land som mottar norsk bistand forventes å respektere forpliktelsen til å ta imot egne lands borgere».